โปรจอห์นนี เฉือนเพลย์ออฟ ซิวแชมป์ออล ไทยแลนด์ฯ ที่ขอนแก่น
โปรจอห์นนี จักรพันธ์ เปรมสิริกรณ์ นักกอล์ฟวัย 25 ปี จากกรุงเทพฯ คว้าแชมป์ ออล ไทยแลนด์ พรีเมียร์ แชมเปียนชิพ-โรด ทู สิงห์ มาสเตอร์ส 2017 ไปครองได้สำเร็จ รับเงินรางวัล 450,000 บาท หลังเฉือนเพลย์ออฟชนะ ภาณุพล พิทยารัฐ และ กษิดิศ เล็บครุฑ หลังทำสกอร์เท่ากันที่ 14 อันเดอร์พาร์ 274 ในศึกกอล์ฟอาชีพ ออล ไทยแลนด์ กอล์ฟ ทัวร์ ที่สนามสิงห์ปาร์ค ขอนแก่น กอล์ฟคลับ จ.ขอนแก่น,วันที่ 11 มิ.ย. 60 การแข่งขันกอล์ฟอาชีพ ออล ไทยแลนด์ กอล์ฟ ทัวร์ สนามที่ 5 รายการ ออล ไทยแลนด์ พรีเมียร์ แชมเปียนชิพ-โรด ทู สิงห์ มาสเตอร์ส นักกอล์ฟชายชิงเงินรางวัล 3 ล้านบาท นักกอล์ฟหญิง 2 แสนบาท โดยนักกอล์ฟชายแข่ง 4 วัน ระหว่างวันที่ 8-11 มิถุนายน 2560 ที่สนามสิงห์ปาร์ค ขอนแก่น กอล์ฟคลับ (พาร์ 72) และในวันนี้เป็นการแข่งขันรอบสุดท้าย โปรจอห์นนี จักรพันธ์  เปรมสิริกรณ์ จากกรุงเทพฯ ทำสกอร์เพิ่มได้อีก 4 อันเดอร์พาร์ 68 จาก 4 เบอร์ดี้ ไม่เสียโบกี้ ทำสกอร์รวม 14 อันเดอร์พาร์ 274 เท่ากับ โปรวิน กษิดิศ เล็บครุฑ ผู้นำรอบที่แล้วที่รอบนี้ทำเพิ่ ม 3 อันเดอร์พาร์ 69 และ โปรมะพร้าว ภาณุพล พิทยารัฐ แชมป์สิงห์มาสเตอร์ส เมื่อเดือนเมษายนที่ผ่านมา รอบนี้ทำเพิ่ม 5 อันเดอร์พาร์ 67,ทั้ง 3 คนต้องเล่นเพลย์ออฟที่หลุม 18 พาร์ 5 เพื่อหาแชมป์ โดยการเพลย์ออฟหลุมแรก กษิดิศ ทีออฟอยู่ในแฟร์เวย์ ขณะที่ จักรพันธ์ กับ ภาณุพล ทีออฟไปตกรัฟ ช็อตที่ 2 จักรพันธ์ตีลูกตกเลยธงไปอยู่ ขอบกรีนห่างจากหลุมเพียง 10 หลา ขณะที่ ภาณุพล และ กษิดิศ ตีวางหน้ากรีนเหลือระยะไม่ถึง 30 หลา ขึ้นช็อตที่ 3 ทั้งคู่ตีออนขึ้นไปพัตต์เบอร์ดี้ทั้งคู่ โดยกษิดิศ เหลือระยะ 5 หลา ด้านภาณุพล เหลือ 3 หลา ส่วนจักรพันธ์พัตต์จากนอกกรีนเลยธงไป 2 หลา ช็อตที่ 4 กษิดิศ กับ ภาณุพล พัตต์เบอร์ดี้ไม่ลง ได้พาร์ ส่วนจักรพันธ์พัตต์เบอร์ดี้ลงไป ทำให้จักรพันธ์คว้าแชมป์ออล ไทยแลนด์ กอล์ฟ ทัวร์ ได้เป็นครั้งแรก รับเงินรางวัล 450,000 บาท ไปครอง โดยรองแชมป์ 2 คน ภาณุพล กับ กษิดิศ ได้เงินรางวัลคนละ 224,250 บาท,ขณะที่รางวัลนักกอล์ฟสมัครเล่นดีเด่นได้ แก่ สัจจวัฒน์ ศรีประสิทธิ์ นักกอล์ฟทีมชาติไทย วัย 20 ปี ที่ทำสกอร์รวม 5 อันเดอร์พาร์ 283 ได้รับถ้วยรางวัล ศุภพร มาพึ่งพงศ์ ไปครอง         ,ด้าน โปรจอห์นนี กล่าวหลังคว้าแชมป์ว่า แชมป์ครั้งนี้ผมดีใจมากครับ เป็นแชมป์ครั้งแรกของออล ไทยแลนด์ ผลงานโดยรวมวันนี้โอเค จุดที่ต้องปรับปรุงคือเหล็กที่ยังตีไม่ค่อยดีเท่าไหร่ วันนี้เล่นได้ค่อนข้างดีครับ แต่เราพัตต์ไม่ค่อยลงเอง ช่วง 3 หลุมสุดท้าย เป็นจังหวะที่ ผมทำได้พอดี มีหลุม 16 และ 18 ที่ต้องเบอร์ดี้เพื่อเพลย์ออฟ แล้วผมก็ทำได้ครับ โดยช่วงเพลย์ออฟตื่นเต้นครับ เพลย์ออฟมาบ่อยแต่ก็ยังตื่นเต้นอยู่ ตั้งใจทีออฟให้อยู่ก่อนค่อยดูช็อต 2 อีกที ก็ทำได้ดีครับ เป้าหมายปีนี้จะตามแข่งเอดีที แล้วเล่นเอเชียนทัวร์ สำหรับแชมป์ครั้งนี้ปลดล็อคเรื่องสภาพจิตใจได้ค่อนข้างเยอะ หลังจากนี้น่าจะเล่นกอล์ฟง่ายขึ้น สุดท้ายนี้ขอขอบคุณสิงห์ คอร์เปอเรชั่น ออล ไทยแลนด์ กอล์ฟ ทัวร์ สนามสิงห์ปาร์คขอนแก่น และสปอนเซอร์ของผม คัลลาเวย์ พีจี ทรานสวิว รอยัลเลคไซด์ และคุณแม่กับพี่ชายด้วยครับ,สำหรับรายการต่อไปของออล ไทยแลนด์ กอล์ฟ ทัวร์ ได้แก่รายการ เบทาโกร ออลไทยแลนด์ แชมเปียนชิพ โดยนักกอล์ฟชายชิงเงินรางวัลรวม 3 ล้านบาท และนักกอล์ฟหญิงชิงเงินรางวัลรวม 2 แสนบาท แข่งระหว่างวันที่ 29 มิถุนายน-2 กรกฎาคม ที่สนามแหลมฉบัง อินเตอร์เนชันแนล คันทรี คลับ จ.ชลบุรี
โปรจอห์นนี จักรพันธ์ เปรมสิริกรณ์ นักกอล์ฟวัย 25 ปี จากกรุงเทพฯ คว้าแชมป์ ออล ไทยแลนด์ พรีเมียร์ แชมเปียนชิพ-โรด ทู สิงห์ มาสเตอร์ส 2017 ไปครองได้สำเร็จ รับเงินรางวัล 450,000 บาท หลังเฉือนเพลย์ออฟชนะ ภาณุพล พิทยารัฐ
โปรจอห์นนี,จักรพันธ์  เปรมสิริกรณ์,ออล ไทยแลนด์ กอล์ฟ ทัวร์,สนามสิงห์ปาร์ค ขอนแก่น กอล์ฟคลับ,ออล ไทยแลนด์ พรีเมียร์ แชมเปียนชิพ-โรด ทู สิงห์ มาสเตอร์ส 2017,กอล์ฟ